সিইও দফতরে চলছে এসআইআর প্রস্তুতি বৈঠক, বাইরে চলছে বিক্ষোভ, কী অবস্থা দেখুন

কলকাতা: একদিকে সিও দফতরে চলছে এসআইআর প্রস্তুতি বৈঠক। অন্যদিকে, ঠিক বাইরে সকাল থেকে শুরু হয়েছে সিইও দফতরের বাইরে এসআইআরের বিরুদ্ধে বিক্ষোভ। দেশ বাঁচাও গণমঞ্চের তরফে চলছে অবস্থান বিক্ষোভ। তাদের অভিযোগ, যেভাবে বৈধ নাগরিকদের অবৈধ করা হচ্ছে তা কখনই বাংলা মেনে নেবে না।

বিহারে ভোটার তালিকায় SIR-এর পর ভোটের নির্ঘণ্ট ঘোষণা করেছে জাতীয় নির্বাচন কমিশন। মঙ্গলবার রাতে বাংলায় এসেছে জাতীয় নির্বাচন কমিশনের বিশেষ টিম। সেই টিমে রয়েছেন ডেপুটি ইলেকশন কমিশনার জ্ঞানেশ ভারতী-সহ চার কমিশন কর্তা। উত্তরবঙ্গ বাদ দিয়ে রাজ্যের সব জেলাগুলির সঙ্গে বুধবার সকালে তাঁরা ভিডিয়ো কনফারেন্স শুরু করেছেন। এবং বৈঠক চলাকালীনই অন্যদিকে সিইও দফতরের ঠিক বাইরে শুরু হয়েছে অবস্থান বিক্ষোভ। দেশ বাঁচাও গণমঞ্চের তরফে বিক্ষোভ চলছে। জানা গিয়েছে, এসআইআর-র মত এত বড় সিদ্ধান্ত সুষ্ঠভাবে করা হোক। নির্বাচন কমিশম যেভাবে তড়িঘরি শুরু করেছে এর জেরে বৈধ নাগরিককে অবৈধ বলা হতে পারে। যদিও, কোনোভাবেই যেন বৈধ ভোটারের নাম বাদ না যায়, সেদিকে নজর রেখেছে নির্নিবাচন কমিশন।

আরও পড়ুন: নভেম্বরের প্রথম সপ্তাহেই এসএসসি-র ফল প্রকাশ!

সামনেই ২০২৬-র বিধানসভা নির্বাচন। তার আগেই খতিয়ে দেখা হচ্ছে এসআইআর প্রস্তুতি। আজ চলছে সিইও দফতরে বৈঠক। অন্যদিকে, বাইরের ছবিটা একেবারে অন্যরকম। কারণ, বাইরে চলছে অবস্থান বিক্ষোভ। দেশ বাঁচাও গণমঞ্চের তরফে বিক্ষোভ। তাঁদের দাবি, ‘নির্বাচন কমিশনের চূড়ান্ত ভোটার তালিকা বানানোর সিদ্ধান্ত তাঁরা মানবেন না। যেসমস্ত রাজ্যে ভোট আসন্ন সেখানে তড়িঘড়ি করে ভোটার তালিকা চূড়ান্ত করা মানা হবে না।’

দেখুন খবর